JUMAL KÕNELEB
Tere jälle!
Kas tead, mis teeb meid vabaks?
Piiblis ütleb Jeesus otse, et tõde teeb meid vabaks.
Tõde ei seo meid, vaid tõde teeb meid vabaks.
See kehtib eriti selle kohta,
kuidas me ise ennast näeme ja kuidas Jumal meid näeb.
Selles valdkonnas käime sageli tõe asemel valedes.
Me ei näe iseennast nii nagu Jumal meid näeb
Luban, et kui julged näha end nii,
nagu Jumal sind näeb, siis sa saad vabaks!
Vabaned, sest see teeb meid nii rõõmsaks.
Oleme käsitlenud juba mitmes osas, et Piibli järgi Jumal näeb meid
mitte viletsate ja väärtusetutena, vaid mõõtmatult väärtuslikena,
õigetena, täielikult kõlbavatena ning Tema armsate lastena.
Kas me julgeme seda uskuda?
Kui usume seda, mida Piibel ütleb,
teeb see meid vabaks, julgeks ja rõõmsaks.
Jutustasin eelmises osas ühe loo.
See oli väga tore lugu.
Printsessist.
See rääkis väiksest kerjusneiust, kuningriigist ja kuningalossist.
Kuningalossis peeti mälestuspäeva,
sest kuninga noorim tütar oli 18 aastat tagasi kadunud.
Väljas vihma käes külas
istus kodutu kerjusneiu, kel polnud kohta, kuhu minna.
Ta otsustas öömaja saamiseks koputada kuningalossi uksele.
Kui ta sisse lasti, toimus midagi kuningaemanda südames.
Tal tekkis mingi soe äratundmisetunne.
Kuninganna palus vanimal teenijannal teha midagi,
mida teenijanna oli teinud ka palju kordi varemgi.
Kadunud printsessil oli nimelt eriline sünnimärk vasakul õlal.
Kui noor neiu vahetas riideid, siis nägi vana teenijanna
seda südamekujulist sünnimärki tüdruku vasakul õlal.
Kuninganna ja kuningas kutsuti ning kõik nägid seda.
Kadunud laps oli viimaks tagasi tulnud.
Sellega algas täiesti uus seiklus väikese kerjusneiu elus.
Ta ei teadnud, et oli tegelikult kuningatütar.
Ta oli elanud kerjusena, vaest elu täiesti üksi.
Lootusetut elu ilma oma koha, ühtekuuluvustunde või koduta.
Nüüd sai ta teada, et oli kuninga armas laps.
Tõeline kuningatütar.
See teadmine muutis kogu tema elu.
See puudutab mu südant väga.
See innustab ning seda on tore Piiblist leida.
Nüüd oleme Jumala lapsed ja meist on saanud Tema rahvas.
Oleme Tema perekond.
Me pole enam kaugel, vaid oleme saanud lähedasteks.
Me oleme nüüd armastatud.
Pean ütlema, et vaatamata selle sama korduvale lugemisele
ja selle üle mõtisklemisele, hämmastab see mind ikka iga kord.
Kas see võib olla tõsi?
Issand, kas sa pead mind silmas?
Kas need imelised lubadused ning tähelepanuväärsed
ja armastust täis sõnad käivad minu kohta?
Kirjas efeslastele palvetab Paulus, et Issand avaks nende südamesilmad.
Kiri efeslastele 1:17: "teid oma palvetes meenutades,
et meie Issanda Jeesuse Kristuse Jumal, kirkuse Isa,
teile annaks tarkuse ja ilmutuse Vaimu tema äratundmisel."
Issand, tule minu ellu!
Püha Vaim, anna mulle tarkuse ja ilmutuse vaim,
et ma võiksin tunda Teda ja õppida Teda rohkem tundma,
"valgustades teie südame silmi", nagu avaks mu südamesilmad,
"et te teaksite, milline lootus on tema kutsumises,
milline on tema pärandi kirkuse rikkus pühade sees.."
Paulus tahab, et mõistaksime, kui tohutu suur lootus,
milline kirkus see on, kuhu meid on kutsutud.
"ja milline on tema väe võrratu suurus meie heaks,
kes me usume tema tugevuse jõu mõjul."
See on asi, mida ka mina tahan õppida ja mõista!
Issand on nii palju kordi suurem, armastavam ja imelisem
ning Ta näeb meidki palju imelisemal viisil.
Minu jaoks oli alguses sellega harjumine väljakutseks,
et näha ennast nii, nagu Piibli sõnul Jumal mind näeb.
Edasi mõteldes juhtuks see ka selles muinasloos.
Mis tunne printsessil oli järgmisel hommikul ärgates
imeilusas voodis kuningatütrena?
Olen näinud seda oma elus ja mitmete usklike eludes.
Tekib sisemine võitlus sellega,
et Piibel ütleb üht aga mu enda tunne on teine.
Võib-olla lapsepõlves öeldi, et sa ei kõlba kuhugile.
See mõte on jäänud elu juhtima.
Nüüd on vaja teha sellega palju tööd.
Tuleb uskuda Piibli sõnu ja muuta mõtlemist.
Tõde on see, mis vabastab, nagu ma alguses ütlesin.
Tõde selle kohta, mida Piibel ütleb.
Võime seda kujutleda, kuidas printsess hommikul ärkab,
teenija tuleb ja serveerib talle peekonit munadega voodisse.
Talle pakutakse kauneid printsessiriideid.
Ta võib tunda, et see pole õige.
"Ma ei saa seda head vastu võtta!"
"Ma ei kõlba!"
Ta hakkab võib-olla otsima oma kerjusekuube.
Väljakutseks on mõistagi olustik, sest me elame ju ikkagi maailmas.
Me elame argipäeva ja raskete olukordade keskel.
Me ei ela ju printsessielu. - Kas tõesti? Ma küll arvasin.
Meil on palju tööd, hall argipäev ja igasugused väljakutsed.
Seda on meie ümber ja olukorrad on sellised.
Jumal ja Piibel räägivad imelisi asju.
Tekib vastuolu selles osas, kuidas need asjad õieti käivad.
Imeline on see,
et kui meie identiteet muutub ja ma mõistan, kes on mu Isa
ning kes mina olen koos Temaga, siis ma saan täiesti teistsuguse jõu
selles maailmas elamiseks ja ma saan teistsuguse väe
paluda oma Isalt asju ning asju vastu võtta.
Imesid hakkab rohkem sündima!
Ma julgen ehk paluda rohkem.
Enne ei julgenud peaaegu midagi,
aga kui mõistan, kui väärtuslik ma olen Talle,
siis julgen paluda ka asju, mida ma enne ei julgenud paluda.
Jeesus ütleb otse:
"Te pole midagi minult palunud, sellepärast teil ei saa ka midagi!"
Me julgeme otsida enamat ja hakata tegema suuremat tööd.
Julgeme võtta mõne sammu ja teenida Teda,
kuigi meil pole kohe ehk kõiki vahendeid.
Usaldame, et Isa kannab ja on minuga koos.
Imesid hakkab sündima.
Tuleme taas selle juurde, et meie elus on kaks olulist asja.
Need on õige arusaam Jumalast
ja õige arusaam sellest, kuidas Tema meid näeb.
Kui mõistame, et Jumal on läbinisti hea
ja usume, et Ta aktsepteerib ning armastab meid täielikult,
siis sellele alusele võib juba ehitada.
Kui usume, et Jumal ei pruugi alati hea olla
ja ma ise ei kõlba ka kuhugile, on raske selles maailmas võidelda.
Sellega seoses on oluline,
mida Piibel selle kohta ütleb kirjas roomlastele 12:2:
"Ja ärge muganduge praeguse ajaga, vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Lihtne on muganduda ja minna maailma vooluga kaasa
ja mõtelda, et kui kehvalt läks, siis Jumal ilmselt ei armasta mind.
Palju muudki põhjustab pimedust.
Elame ju maailmas, mis kohati on ikka päris pime.
Meie ei pea elama selles pimeduses.
Seega me peame muutuma meele uuendamise teel.
Mida see tähendab?
Ajuloputust.
Mitte päris nii, aga mõnikord see on sarnane asi.
Kui meie identiteet on koosnenud kogu aeg negatiivsetest asjadest:
"Ma ei kõlba kuhugile ja Jumal ei hooli minust üldse",
siis me peame need nn "rebased kinni püüdma".
Kui mõtleme kogu aeg niimoodi,
siis see mõjutab ka kogu aeg meie identiteeti ja meie elu.
Kui niimoodi mõtleme, mõjutab see meie tundeid
ja tunded mõjutavad suhtumist ning see omakorda meie tegusid.
Kui mõtlen, et ei suuda midagi, siis ma ei proovigi midagi teha.
Niikuinii kukuksin läbi.
Milline on olukord siis, kui olen Jumala armas poeg?
Mis siis, kui Ta on minu poolt ja tahab mind alati aidata?
Ma julgen siis proovida.
Kui ka kukun läbi, siis ma pole vilets vennike.
See on töö, mida selles muinasloos peab printsess hakkama tegema.
Paljud meist, mina kaasaarvatud, oleme pidanud seda tegema.
Peab konkreetselt muutma seda negatiivset mõtlemist.
Ma ütlen lausa, et tasub üles kirjutada!
Tasub mõtelda, kuidas ise näed ennast.
Kirjuta see üles, ükskõik kui sünge see ka pole.
Pärast kirjuta sinna kõrvale, mis on tõde.
Kui oled kirjutanud sinna: "Ma ei saa millegagi hakkama!",
siis Piibel ütleb:
"Ma suudan kõik temas, kes teeb mind tugevaks!"
"Jumal ei hooli minust!"- vale.
Tõde: "Jumal armastab mind!"
See on väga vabastav.
Olen ise ka seda kunagi teinud.
Kui kirjutad kõik üles, siis need valed paljastuvad.
Kui need lihtsalt on kusagil, siis nad on salakavalalt peidus.
Kui need aga kirjutada üles,
tulevad need esile ja paljastuvad ning me saame neid siis muuta.
See on meele uuendamine.
Õieti on see pühitsus.
Muutume Kristuse sarnaseks, kui me veedame Temaga aega
ja usume sellesse, mida Ta räägib meile.
Peetruse esimene kiri 2:9:
"Teie aga olete "valitud sugu, kuninglik preesterkond,
püha rahvas, omandrahvas, et te kuulutaksite tema kiidetavust",
kes teid on kutsunud pimedusest oma imelisse valgusse.."
Oo, halleluuja! - Mina olen valitud sugu,
kuninglik preesterkond, püha rahvas, omandrahvas..
Ma saan elada Temaga koos Tema imelises valguses.
Teine kiri tessalooniklaste 2:13: "Issandale armsad vennad.."
Teine kiri korintlastele 5:17:
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
Kiri efeslastele 5:8:
"Sest varem te olite pimedus, nüüd aga olete valgus Issandas."
Neid sõnu võib lugeda, vaadata, korrata ja mediteerida palju tahes.
Siin ei ole ikkagi küsimus mingis ajuloputuses.
Asi on valede asendamises tõega.
Jumala Sõna on tõde, sõltumata oludest või tunnetest.
Mõnikord see nõuab seda, et usume ja kuulutame endale.
Minul on majandusküsimustes vaja rääkida endale häälega Jumala Sõnu.
Kui räägin neid kuuldava häälega,
siis see läheb mu südamesse palju efektiivsemalt.
Kui rääkida piisavalt kaua, siis valed taganevad.
Valede pitsitus lõdveneb ja isegi halb tunne muutub.
Tõde teeb siis meid vabaks.
2. Korintose 4:18:
"meile, kes me ei pea silmas nähtavat, vaid nähtamatut,
sest nähtav on mööduv, nähtamatu aga igavene."
Siin öeldakse otse: "Ärge vaadake nähtavat!"
Tõstke oma pilk Kristusele ja hoidke see Tema peal,
siis meil on valgus ja me käime valguses.
Ärge vaadake nähtavat, vaid nähtamatut!
Siis on palju parem olla.
Täpselt nagu Peetrus.
Jeesus ütles talle: "Tule!"
Peetrus astus paadist välja ja kõndis mööda vett Jeesuse poole.
See läks hästi.
Peetrus jõudis tõesti Jeesuse juurde.
"Aga tuult nähes lõi ta kartma
ja hüüdis uppuma hakates: "Issand, päästa mind!"
Kui ta vaatas laineid, olukorda ja võimatust,
siis ta lõi kartma ja hakkas vajuma.
Jeesus ütles: "Sa nõdrausuline, miks sa kahtlesid?"
Ära vaata laineid!
Vaata nähtamatut, hoia silmad Kristusel.
Vaata Tema sõnade peale.
Meenus veel see kirjakoht:
"et te katsuksite läbi, mis on Jumala tahtmine,
mis on hea ja meelepärane ja täiuslik."
Jumala tahe on alati hea, meelepärane ja täiuslik.
Kui sul ongi elus olnud väljakutseid ja tagasilööke,
on olnud isegi kurbi asju, siiski Jumal pole muutunud.
Tema tahe on ikkagi hea, meelepärane ja täiuslik.
Mine ikka edasi!
Julgustan sind kirjutama need valed üles,
korrigeerima neid tõega ja julgelt rääkima seda uut keelt.
Seda pidi ka väike printsess selles lossis õppima.
Film "Minu veetlev leedi"
on tore ja lõbus lugu sellest, et identiteedi muutmine võtab aega.
Mõnikord läheb aastaid, kui oled harjunud elama
oma armsas enesehaletsuses või alaväärsustunde varjus
ja kuulad ainult soomlaste nukrat tangomuusikat.
Jumal tahab, et oleme vabad ning käiksime vabaduses ja valguses.
Mõnikord on see keeruline, sest me pole harjunud
end armastama ja aktsepteerima ega mõtlema enese kohta head.
Eriti meie, soomlased.
Vaata, et sa enese kohta ei räägiks midagi head!
Kui ise ennast ei peksa, küll naaber teeb seda sinu eest.
Ei! See aeg on möödas.
Tohime endast rääkida seda head, mida Jumal meie kohta räägib.
Tema ju räägib meist head.
Sellepärast me ju istume siin
üks esmaspäev teise järel, või teisipäeval või kolmapäeval
ning loeme ja õpime neid imelisi kirjakohti meie oma pähe
ja kõigi vaatajate pähe üha uuesti ja uuesti.
Nendest ei saa küllalt. - See on küll tõsi.
Mida rohkem neid lugeda,
seda sügavamale südamesse need tasapisi lähevad.
Jumala Sõna teeb imelist muutvat ja tervendavat tööd kogu aeg.
Piibel ütleb, et Tema Sõna on nagu imeline kaheterane mõõk.
See tungib läbi ja eraldab hinge ja vaimu, liigesed ja üdi.
See eemaldab mustuse ja vana pori.
Meis kirgastub imeline loomus, milliseks Jumal on meid loonud.
Saame rõõmustada sellest, et oleme Jumala tütred ja pojad.
Saame elada, olla vabad ja innukad, katsetada ja teha nalja.
Elu on rõõmu täis ja tore!
Kas saame olla lapsed, kuigi oleme täiskasvanud?
Muidugi.
1. Saamueli raamat 2:8: "Tema tõstab tähtsusetu põrmust.."
Ta tahab tõsta tähtsusetu põrmust.
"tema ülendab viletsa tuhaasemelt,
pannes neid istuma õilsate juurde ja lastes neid pärida aujärgi."
Meil on Kristuse au, mitte meie oma au.
Kristus on meie au.
"Sest Issanda päralt on maa toed
ja nende peale on ta seadnud maailma."
Psalm 113:5: "Kes on nagu Issand, meie Jumal, kes kõrgel istub,
kes alandub vaatama, mis taevas ja maa peal on.."
Tema on ülistatu, kõrgele tõstetu, see, kes istub aujärje peal.
Ta alandub vaatama minu südamesse.
Ta tõstab põrmust ja puudutab minu kõige madalamaid mõtteid.
"kes tõstab põrmust üles vaevase ja tuhaasemelt viletsa,
pannes tema istuma õilsate kõrvale, oma rahva õilsate kõrvale.."
Imeline! - Piibel on täis neid lugusid.
Jumal tõstis üles Giideoni ja Jumal valis välja Maarja.
Tavalised inimesed, mitte mingid ülikud.
Jüngrid olid tavalised kalurid, kes ehk ei arvanud endast palju.
Nad kukkusid läbi ja tegid haledaid vigu.
Peetrus isegi salgas Jeesuse.
Ometi nägi Jumal neis midagi muud.
Ometi nägi Jumal neis apostleid.
Inimesi, kes muudavad maailma.
Jumal näeb sinus ja minus palju rohkem kui me ise.
Ta tahab murda kõik valed, mis seovad sind ja mind.
Viimseni!
Selleks, et võiksime elada siin maailmas
tõeliselt särades välja Kristuse armastust ja armu.
Selle pärast Ta tahab seda teha.
Mitte selleks, et mõnuleksime rahulolust enda suhtes.
Kui meie elame ka pimeduses, kui pime oleks siis maailm?
Kui kristlased on pimeduses, kui pime on siis kogu maailm?
Mis siin maailmas üldse säraks?
Jumal tahab, et sa teaksid, et oled Tema armas laps.
Sa sobid, oled täiuslikult õige ning oled Tema armas laps.
Kui usud seda ja julged seda kuulutada ja välja elada,
siis see jääb ka teistele külge.
Kuulsin just lugu ühest mehest.
Ta oli palvetanud ja oli täis Jumala ligiolu kirkust.
Ta läks tavalisse toidupoodi.
Seal hakkasid inimesed küsima, kes ta on ja mis on temas erilist.
Tema ei saanud aru, milles asi.
Talle öeldi, et temast nagu kiirgaks midagi.
"Sinus on midagi imetabast. Mis see on, mis sinust kiirgab?"
Siis ta lihtsalt rääkis, kuidas ta oli saanud usklikuks
ning paljud poesolijad soovisid sedasama saada.
Sa võid uskuda enesest head.
Võid võtta vastu selle armastuse!
Tohid võtta vastu selle armu ning nautida seda!
Siis sa oled vaba!
Luuka evangeeliumis
räägib Jeesus toreda loo kadunud pojast ja eksinud lambast.
Ta soovib, et meile jääks meelde, kui suur on see rõõm.
Ta ütleb kadunud lambast: "Kui mul oleks sada lammast
ja 99 on alles, aga üks kaob ära, üks neist on ära eksinud,
siis ma jätan need 99 ja otsin seda üht, kuni ta leian."
Kadunud poja loos räägib Ta, kuidas poeg läks laia maailma
ja kuidas Ta rõõmustab ja teeb peo, kui poeg lõpuks tuleb koju tagasi.
Luuka evangeeliumis 15:8 on veel üks tähendamissõna.
"Või milline naine, kellel on kümme drahmi
ja kui ta ühe drahmi on ära kaotanud, ei läida lampi ega pühi maja
ega otsi hoolega, kuni ta selle leiab?"
Sellal oli üks drahm suur varandus.
See oli hinnaline hõberaha, aare.
"Ja kui ta selle on leidnud,
kutsub ta kokku sõbrad ja naabrid, öeldes: "Rõõmustage koos minuga,
sest ma olen leidnud oma drahmi, mille kaotasin!"
Nõnda, ma ütlen teile, tõuseb rõõm Jumala inglite ees
ühe patuse pärast, kes meelt parandab."
Issand tahab ütelda, et Ta otsib meid nagu aardeid.
Kui oleme kadunud, teeb Ta kõik, et leiaks meid üles.
Kui Ta leiab meid ja saab meid enese lähedale koju,
siis ta rõõmustab ja tähistab seda ning korraldab korralikud pidustused.
Me oleme Tema aarded.
Tema tütred ja pojad.
See ei sõltu sellest, mida oleme teinud või tegemata jätnud.
See ei sõltu ka sellest, kuidas me ennast tunneme.
Selles on tohutu vabadus.
Jumal näeb meid alati Tema armsate lastena,
õigete, pühade ja mõõtmatult kallitena.
Nüüd palvetame.
Palveta sina.
Tänu, Taevaisa, et me oleme Su lapsed!
Issand, tahan kogu südamest tänada Sind selle eest,
mida Sa tegid, kui saatsid Jeesuse surema meie eest,
et me pääseksime Sinu juurde tagasi!
Isa, kiidan Sind kogu südamest, et me tõesti oleme
Su armsad tütred ja armsad pojad ning saame elada Sulle nii lähedal.
Isa, tänu, et ma ei pea enam kartma.
Ma ei ole enam kunagi elus üksi.
Sa teed kõik, mida suudad ja Sinul on kogu vägi Taevariigis.
Sa aitad mind viia täide Sinu plaani siin maa peal.
Issand, tänan, et saame minna sellesse nädalasse ja uude päeva
julgusega, kindlustundega, rõõmuga ja vabadusega.
Saame elada Sinu lähedal kogu aeg.
Jeesuse nimel, aamen.
TV7 teeb suurepärast tööd ja jõuab aina rohkemate inimesteni.
Evangeeliumi rõõmusõnum levib!
Kui soovid toetada seda tööd ja selle saate tegemist,
võid helistada numbrile 900177.
Kõne maksab Eestis 7 eurot.
Võid samuti kasutada kontonumbreid, mida näed peagi ekraanil.
Ole õnnistatud ja pea meeles, et sa oled Jumalale väga kallis!
Me kõik oleme. Aamen.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin